stanford-oval/wikipedia huggingface dataset:
Chukwudiebere Maduabum
Pelityyli ja ominaisuudet

Koripallotoimija, Maduabumia NBA:n varaustilaisuuteen valmistanut David Thorpe sanoi Maduabumin olevan älykkäimpiä pelaajia, joiden kanssa hän on työskennellyt. Maduabumissa NBA-joukkueita kiinnosti atleettisuus, miehen potentiaali puolustuksessa ja erityisesti vahvuus Serge Ibaka -tyyppisenä heitontorjujana. Maduabumin rasitteena varaustilaisuuden aikaan oli kuitenkin lyhyestä kilpakoripallovalmennuksesta johtunut epäkypsyys. Myös Pyrinnön päävalmentaja Ilkka Palviainen piti 206-senttistä Maduabumia lahjakkaana korinaluspuolustajana ja heitontorjujana.
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2015–2016 | Tampereen Pyrintö | Korisliiga | 8 | 43,8 % | – | 37,5 % | 0,8 | 2,6 | 3,4 | 0,1 | 1,0 | 0,4 | 0,9 | 2,1 | 17 |
| Yhteensä | Yhteensä | Korisliiga | 8 | 43,8 % | – | 37,5 % | 0,8 | 2,6 | 3,4 | 0,1 | 1,0 | 0,4 | 0,9 | 2,1 | 17 |
O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Aiheesta muualla

Chukwudiebere Maduabum basketball profile eurobasket.com (englanniksi)
Michael Thomas

| Michael Thomas> Henkilötiedot |
| --- | --- |
Syntynyt: Boston, Yhdysvallat
Ammatti:  Kirjailija, yliopisto-opettaja
Kirjailija
Esikoisteos:  Man Gone Down
Palkinnot
 IMPAC Dublin -palkinto 
Aiheesta muualla
Löydä lisää kirjailijoitaKirjallisuuden teemasivulta
Michael Thomas on yhdysvaltalainen kirjailija.
Thomasin romaani Man Gone Down on saanut kansainvälisen IMPAC Dublin -palkinnon, joka on yksittäiselle teokselle myönnetyistä kirjallisuuspalkinnoista rahallisesti arvokkain.
Elämänvaiheet

Thomas on syntynyt ja viettänyt lapsuutensa Bostonissa. Hän suoritti bachelor-tutkinnon New Yorkissa Hunter Collegessa, jossa hän nykyisin opettaa, ja master-tutkinnon Warren Wilson Collegessa. Hän asuu New Yorkissa, ja sanoo ettei ole koskaan tehnyt oikeaa työtä. Hunter Collegen opettajantyön lisäksi Thomas on työskennellyt sekalaisissa hanttihommissa. Thomas on naimisissa, ja hänellä on kolme lasta.
Kirjailijanura

Ennen kansainvälistä menestystä Thomas on kirjoittanut runoja, tehnyt laulunsanoituksia ja esiintynyt laulajana. Jatko-opintoja suorittaessaan hän opiskeli kirjoittamista, ja hänen väitöskirjansa on novellikokoelma. Yhdestä hänen novellistaan kehittyi esikoisromaani. 
Thomas opettaa edelleen, ja hänellä on parhaillaanmilloin?  tekeillä uusi kirja, mutta kyseessä ei ole kaunokirjallinen teos.
Kirjailijanura > Man Gone Down

Kirja sai kiitosta lautakunnan arvioijilta sisältämästään "voimasta ja lämmöstä" ja siitä, että se "sopii yhteen nykyisen elämäntapamme kanssa". Thomas sanoo "tunteneensa hiukan epätoivoa" kirjoitustyön aikana. Saapuessaan palkintojenjakotilaisuuteen Dubliniin Thomas totesi olevansa "mykistynyt". Hän ilmaisi epäuskonsa siitä, että on päässyt edes ehdokkaaksi.
Romaani kertoo afroamerikkalaisesta miehestä, joka menettää (valkoihoisen) vaimonsa ja lapsensa, ja hänen on hankittava tietty rahasumma neljässä päivässä saadakseen heidät takaisin. Teos kuvaa yritystä toteuttaa amerikkalainen unelma. Thomasin mukaan teos sisältää hirtehishuumoria.
Mewtwo

| Mewtwo |
| --- | --- |

Nro:  150
Japanilainen nimi:  ミュウツー Mewtwo
Tyyppi:  Meedio
Laji:  Geneettinen Pokémon
Pituus:  2,0 m
Paino:  122,0 kg
Infobox OKNimi-testi OK: 
Mewtwo on järjestysnumeroltaan 150. Pokémon. Se on psyykkistä tyyppiä. Rakettiryhmän johtajan Giovannin pyynnöstä tiedemiehet muuttivat myyttisen pokémonin Mewin DNA:ta, ja loivat Mewtwon. Tästä juontuu myös Mewtwon nimi. Mewtwo on Pokémon-peleissä todella voimakas. Koska Mewtwo on voittamaton, se on järkevää kohdata taistelussa käyttäen Dittoa, joka pystyy muuntumaan vastustajakseen, tai toista Mewtwoa. Peleissä Mewtwo on sukupuoleton, eli sitä ei voi risteyttää. Sen erikoiskyky Pressure kuluttaa hyökkäävältä Pokémonilta kaksi PP:tä. Mewtwo on tarun mukaan maailman tehokkain, vahvin ja nopein olento.
Peleissä Pokémon X ja Y Mewtwo on yksi megakehittymiseen kykenevistä Pokémoneista ja Charizardin lisäksi ainoa, jolla on kaksi eri megakehittymismuotoa: Mega Mewtwo X ja Mega Mewtwo Y. Mega Mewtwo X on sekä psyykistä että taistelutyyppiä ja kooltaan raskasrakenteisempi. Mega Mewtwo Y on tavallisen Mewtwon tavoin pelkkää psyykkistä tyyppiä, ja sillä on hännän sijasta pitkä päästä kasvava lisäke.
Löytyvyys peleissä

Pokémon Red ja Blue: Cerulean Cave (vain yksi)
Pokémon Yellow: Cerulean Cave (vain yksi)
Pokémon Gold ja Silver: Vaihda Redistä/Bluesta/Yellowsta
Pokémon Crystal: Vaihda Redistä/Bluesta/Yellowsta
Pokémon Ruby ja Sapphire: Vaihda LeafGreenistä/FireRedistä
Pokémon Emerald: Vaihda LeafGreenistä/FireRedistä
Pokémon FireRed ja LeafGreen: Cerulean Cave (vain yksi)
Pokémon Colosseum: Vaihda
Pokémon XD: Gale of Darkness: Vaihda
Pokémon Diamond ja Pearl: Vaihda (löytyy Pal Parkin tasankoalueelta)
Pokémon Platinum: Vaihda
Pokémon HeartGold ja SoulSilver: Cerulean Cave (vain yksi)
Pokémon Black ja White: Vaihda (Wi-Fi tapahtuma vuonna 2012)
Pokemon X ja Y: Unknown Dungeon (vain yksi, mutta jos voittaa Eliittineloset uudelleen, Mewtwon voi pyydystää uudestaan jos epäonnistui edellisellä kerralla.)
Varsinaisten Pokémon-pelien lisäksi Mewtwo esiintyy Super Smash Bros. Melee-pelissä piilotettuna hahmona. Lisäksi Mewtwo esiintyy Super Smash Bros. Ultimatessa.
Pelien Pokédex-kuvaukset

Pokémon Red ja Blue: Tiedemiehet loivat sen vuosien kammottavien geneettisten kokeilujen ja DNA:n muokkaamiskokeiden tuloksena.
Pokémon Yellow: Sen DNA on melkein samanlainen kuin Mew'n. Kuitenkin koko ja kyvyt ovat tyystin erilaiset.
Pokémon Stadium: Ilkeä meedio-Pokémon, valmistettu geneettisen rakentamisen tuloksena. Sen kylmät, hehkuvat silmät iskevät pelkoa sen vihollisiin.
Pokémon Gold: Koska sen taistelukyvyt ovat nousseet ylimaalliselle tasolle, se ajattelee vain vastustajiensa voittamista.
Pokémon Silver: Tavallisesti se jää paikoilleen säilöäkseen energiaa, jotta se voi vapauttaa täyden voiman taistelussa.
Pokémon Crystal: Ilkeä meedio-Pokémon, valmistettu geneettisen rakentamisen tuloksena. Sen kylmät, hehkuvat silmät iskevät pelkoa sen vihollisiin.
Pokémon Stadium 2: Koska sen taistelukyvyt ovat nousseet ylimaalliselle tasolle, se ajattelee vain vastustajiensa voittamista. Joka aina tapahtuu.
Pokémon Ruby ja Sapphire: Mewtwo on Pokémon, joka valmistettiin geneettisellä manipulaatiolla. Vaikka ihmisten tieteellinen voima loi sen ruumiin, he epäonnistuivat suomaan sille säälivän sydämen.
Pokémon Emerald: Pokémon, joka luotiin geneettisellä manipulaatiolla. Vaikka ihmisten tieteellinen voima loi sen ruumiin, he epäonnistuivat antamaan sille lämpimän sydämen.
Pokémon FireRed: Pokémon, jonka geneettinen koodi oli toistuvasti yhdistynyt tutkimusten aikana. Lopulta se muuttui ilkeäksi.
Pokémon LeafGreen: Tiedemiehet loivat sen vuosien kammottavien geneettisten kokeilujen ja DNA:n muokkaamiskokeiden tuloksena.
Pokémon Diamond ja Pearl: Pokémon, joka luotiin uudelleenyhdistelemällä Mew'n geenejä. Sillä sanotaan olevan Pokémoneista julmin sydän.
Pokémon Platinum: Pokémon, joka luotiin uudelleenyhdistelemällä Mew'n geenejä. Sillä sanotaan olevan Pokémoneista julmin sydän.
Pokémon HeartGold: Koska sen taistelukyvyt ovat nousseet ylimaalliselle tasolle, se ajattelee vain vastustajiensa voittamista. Joka aina tapahtuu.
Pokémon SoulSilver: Tavallisesti se jää paikoilleen säilöäkseen energiaa, jotta se voi vapauttaa täyden voiman taistelussa.
Pokémon Black ja White: Pokémon, joka luotiin uudelleenyhdistelemällä Mew'n geenejä. Sillä sanotaan olevan Pokémoneista julmin sydän.
Pokémon Black 2 ja White 2: Pokémon, joka luotiin uudelleenyhdistelemällä Mew'n geenejä. Sillä sanotaan olevan Pokémoneista julmin sydän.
Hyökkäykset

| 0 | 1 | 2 | 3 | 4 |
| --- | --- | --- | --- | --- |
|  Confusion (lvl 1)  Disable (lvl 1)  Barrier (lvl 1)  Swift (lvl 8) |  Future Sight (lvl 15)  Psych Up (lvl 22)  Miracle Eye (lvl 29)  Mist (lvl 36) |  Psycho Cut (lvl 43)  Amnesia (lvl 50)  Power Swap (lvl 57)  Guard Swap (lvl 57) |  Psychic (lvl 64)  Me First (lvl 71)  Recover (lvl 79)  Safeguard (lvl 86) |  Aura Sphere (lvl 93)  Psystrike (lvl 100) |
Mewtwon kloonaamat Pokémonit

Pokémon-animessa Mewtwo on kloonannut joitakin Pokémoneja. Tässä on lista niistä (huomaa nimen lopussa oleva two=kaksi).
| --- | --- |
Blastoisetwo: Taisteli toista Blastoisea, "Shellshockeria" vastaan, jonka omisti kouluttaja nimeltään Neesha ja voitti. Blastoisetwo on kehittynyt todennäköisesti Wartortletwosta.  Hyökkäykset: Pikapyörre (Rapid Spin).
Charizardtwo: Taisteli Ashin Charizardia vastaan ja voitti. Charizardtwo on kehittynyt todennäköisesti Charmeleontwosta. Hyökkäykset: Liekinheitin (Flamethrower) ja Seismoisku (Seismic Toss).
Venusaurtwo: Taisteli toista Venusauria, "Bruterootia" vastaan, jonka omisti kouluttaja nimeltä Corey ja voitti. Venusaurtwo on kehittynyt todennäköisesti Ivysaurtwosta.  Hyökkäykset: Piiskansivallus (Vine Whip).
Meowthtwo: Kloonattu Rakettiryhmän Meowthista, mutta kieltäytyi taistelemasta tätä vastaan. Nyt he ovat ystäviä.
Pikachutwo: Kloonattu Ashin Pikachusta, mutta Pikachu kieltäytyi taistelemasta Pikachutwota vastaan. Nyt he ovat ystäviä.
Bulbasaurtwo: Kloonattu Ashin Bulbasaurista.
Squirtletwo: Kloonattu Ashin Squirtlesta.
Psyducktwo: Kloonattu Mistyn Psyduckista.
Vulpixtwo: Kloonattu Brockin Vulpixista.
Pidgeottwo: Kloonattu Coreyn Pidgeotista.
Scythertwo: Kloonattu Coreyn Scytherista.
Sandslashtwo: Kloonattu Coreyn Sandslashista.
Rhyhorntwo: Kloonattu Coreyn Rhyhornista. Rhyhorntwo on nyt vauva-Rhyhornien vanhempi.
Hitmonleetwo: Kloonattu Coreyn Hitmonleestä.
Dewgongtwo: Kloonattu Neeshan Dewgongista.
Wigglytufftwo: Kloonattu Neeshan Wigglytuffista.
Vileplumetwo: Kloonattu Neeshan Vileplumesta.
Rapidashtwo: Kloonattu Neeshan Rapidashista.
Ninetalestwo: Kloonattu Neeshan Ninetalesista.
Gyaradostwo: Kloonattu toisesta Gyaradoksesta, jonka omisti kouluttaja nimeltä Fergus.
Tentacrueltwo: Kloonattu Fergusin Tentacruelista.
Nidoqueentwo: Kloonattu Fergusin Nidoqueenista. Nidoqueentwo on nyt vauva-Nidoqueenien vanhempi.
Golducktwo: Kloonattu Fergusin Golduckista.
Seadratwo: Kloonattu Fergusin Seadrasta.
Vaporeontwo: Kloonattu Fergusin Vaporeonista.
Aiheesta muualla

Mewtwo - Bulbapedia (englanniksi)
Mewtwo (anime) - Bulbapedia (englanniksi)
Mewtwo - Serebii.net (englanniksi)
Mewtwo (anime) - Serebii.net (englanniksi)
Captain Hollywood Project

| Captain Hollywood Project |
| --- | --- |
 Captain Hollywood Project vuonna 2014.
Tiedot
Toiminnassa:  1991–
Tyylilaji:  eurodance
Kotipaikka:   Saksa
Laulukieli:  englanti
Jäsenet:  Tony Dawson-Harrison   Thorsten Adler   Michael Eisele   Thomas Keil  
Infobox OKNimi-testi OK: 
Captain Hollywood Project (myöhemmin Captain Hollywood) on vuonna 1991 perustettu saksalainen elektronista musiikkia esittävä yhtye. Yhtyeen tunnettuja kappaleita ovat muun muassa "Flying High", "Only With You" ja "Find Another Way".
Yhtyeen jäsenet ovat Tony Dawson-Harrison, Thorsten Adler, Michael Eisele ja Thomas Keil.
Diskografia > Albumit

Do That Thang 1990
Love Is Not Sex 1993
Animals Or Human 1995
The Afterparty 1996
20 years Greatest hits 2010
Diskografia > Singlet

"More And More" 1993
"Only With You"   1994
"Impossible"   1994
"All I Want" 1994
"Rhytme Of Life" 1994
"Flying High" 1994
"Find Another Way" 1995
"The Way Love Is"  1995
"Over And Over" 1996
"Love And Pain" 1996
"The Afterparty" 1996
Axel F 2003 2003
More and More (One More Time)  2008
It Hurts With You 2009
More & More 3000 2018
Aiheesta muualla

Kuvia tai muita tiedostoja aiheesta Captain Hollywood Project Wikimedia Commonsissa
Cristian Arrieta

| 0 | 1 | 2 |
| --- | --- | --- |

Henkilötiedot
Syntymäaika: 18. syyskuuta 1979 (ikä 45)
Syntymäpaikka: Orlando, Florida, Yhdysvallat
Pelipaikka: oikea laitapuolustaja
Pituus: 183 senttimetriä
Paino: 77 kilogrammaa
Seurat
| Vuodet | Seura | O (M) |
| 1996–1997 1997–1998 1998–2002 2002–2003 2003 2003–2004 2004–2005 2005–2006 2006–2007 2008–2009 2010 2011– | Varese Gravellona Mestre Genoa Alessandria Ivrea Cervia Lecco Lecce Puerto Rico Islanders Philadelphia Union Fort Lauderdale Strikers | 0 (0) 23 (1) 79 (5) 0 (0) 9 (2) 25 (1)   26 (1) 7 (0) 54 (17) 16 (0) 0 (0) |
Maajoukkue
| 2010– | Puerto Rico | 6 (1) |
 Seurajoukkueuran tilastot kattavat vain kansalliset sarjat, päivitetty 1. huhtikuuta 2011.  Maajoukkueuran tilastot päivitetty 1. huhtikuuta 2011.
Cristian Arrieta (s. 18. syyskuuta 1979 Orlando, Florida, Yhdysvallat) on puertoricolainen jalkapalloilija, pelipaikaltaan oikea laitapuolustaja. Hän edustaa North American Soccer Leaguen Fort Lauderdale Strikersiä ja on pelannut myös Puerto Ricon maajoukkuessa.
Seurajoukkueura

Arrieta syntyi espanjalais-italialaiseen perheeseen Floridan Orlandossa, muutti alle vuoden ikäisenä Espanjaan ja kahdeksanvuotiaana Italiaan, jossa hän aloitti jalkapallouransa. Hän pelasi runsaan vuosikymmenen ajan useissa Serie C2:n joukkueissa ja kaudella 2006–2007 Serie B:n Leccessä. Arrieta oli yksi Campioni, il sogno -tositelevisio-ohjelman voittajista vuonna 2005 ja pääsi palkintona Internazionalen harjoitusleirille.
Kaudeksi 2008 Arrieta palasi Pohjois-Amerikkaan ja liittyi USL First Divisionin Puerto Rico Islandersiin, jossa hän osoittautui yhdeksi liigan parhaista pelaajista ja sai mainetta erityisesti hyökkäysominaisuuksistaan. Hän teki esikoiskaudellaan seitsemän maalia, ja hänet valittiin liigan tähdistöjoukkueeseen ja parhaaksi puolustajaksi. Samalla Islanders voitti liigan mestaruuden ja menestyi myös kansainvälisissä kilpailuissa, kun se eteni kauden 2008–2009 CONCACAF Champions Leaguessa välieriin asti.
Kaudella 2009 Arrieta paransi edellisen kauden maalisaldoaan kolmella. Hänet valittiin toistamiseen USL First Divisionin tähdistöjoukkueeseen ja parhaaksi puolustajaksi, ja lisäksi koko liigan arvokkaimmaksi pelaajaksi (MVP). Tammi–huhtikuussa 2010 julkaistussa USL First Divisionin Top 25 of the Decade -listalla hänet sijoitettiin 14:ksi.
9. huhtikuuta 2010 Arrieta teki sopimuksen Major League Soccerin tulokasjoukkue Philadelphia Unionin kanssa. Hän debytoi MLS:ssä päivää myöhemmin Unionin historian ensimmäisessä kotiottelussa D.C. Unitedia vastaan ja pelasi kauden aikana kaikkiaan 16 ottelussa, joista 15:ssä hän oli avauskokoonpanossa. Hän menetti paikkansa avauksessa Unionin hankittua Juan Diego Gonzálezin ja Sheanon Williamsin vahvistamaan kehnosti menestyneen joukkueen puolustusta elokuussa 2010. Union vapautti Arrietan sopimuksestaan helmikuussa 2011.
Kaudeksi 2011 Arrieta siirtyi synnyinseudulleen Floridaan ja North American Soccer Leaguessa pelanneeseen Fort Lauderdale Strikersiin.
Maajoukkueura

Arrieta sai syyskuussa 2010 kutsun Puerto Ricon maajoukkueeseen, jota hänen on Yhdysvaltain kansalaisena mahdollista edustaa asuttuaan Puerto Ricossa kaksi vuotta pelatessaan Puerto Rico Islandersissä. Hän debytoi maajoukkueessa 2. lokakuuta 2010 Karibian-mestaruusturnauksen karsintaottelussa Anguillaa vastaan ja teki ensimmäisen maalinsa kaksi päivää myöhemmin saman kilpailun ottelussa Saint-Martinia vastaan.
Saavutukset

USL First Divisionin mestaruus: 2008
USL First Divisionin arvokkain pelaaja: 2009
USL First Divisionin vuoden puolustaja: 2008, 2009
Aiheesta muualla

Cristian Arrietan esittely Major League Soccerin sivustolla (Arkistoitu – Internet Archive) (englanniksi)
Cristian Arrietan esittely Puerto Rico Islandersin sivustolla (espanjaksi)
Captain Morgan

Litran Captain Morgan rommipullo.
Captain Morgan on Diageon tuottama rommimerkki, jota on valmistettu vuodesta 1945 lähtien. Se on nimetty 1600-luvulla eläneen kaapparikapteeni Henry Morganin mukaan.
Historia

Vuonna 1944 alkoholialan yritys Seagram alkoi tuottaa rommia nimellä Captain Morgan Rum Company, ja sen toimitusjohtaja Samuel Bronfman osti Long Pondin panimon Jamaikan hallitukselta. Panimon asiakkaina olivat kingstonilaiset apteekkarit, Levyn veljekset, jotka lisäsivät raakarommiin omia mausteita ja yrttejään, ja pullottivat sitä edelleen. Bronfman piti juomasta ja osti oikeudet siihen.
1940-luvulla Yhdysvaltojen ja Puerto Ricon hallitukset aloittivat työpaikkojen luomiseen tähdänneen ohjelman Puerto Ricossa. Tähän kuului Yhdysvaltojen alueella tuotetun rommin verotuksen keventäminen, minkä myötä sekä Seagram että Bacardi perustivat suuret tehtaat San Juaniin. Vuonna 1985 Seagrams myi tislaamonsa ja käsittelylaitoksensa Camuyssa ja Arecibossa paikalliselle Destilería Serrallésille, joka tuotti Don Q -rommia. Sopimuksen yhteydessä Seagrams myös myönsi Serralesille oikeudet tuottaa ja levittää Captain Morgania Puerto Ricossa ja muualla Karibialla vuoteen 2012 asti.
Vuonna 2001 Seagrams myi Captain Morganin Diageolle. Diageo ilmoitti 24. kesäkuuta 2008, että se aikoi rakentaa uuden tislaamon ja siirtää toimintaansa verohelpotusten perässä Saint Croixille, Neitsytsaarille. Tämä on aiheuttanut kiistoja Neitsytsaarten ja Puerto Ricon välille. Asiaa käsiteltiin myös Yhdysvaltain kongressissa, jossa syntyi väittelyä Neitsytsaarten oikeudesta käyttää verohelpotuksia yritysten houkuttelemiseksi.
Juomat

Original Spiced
Original Spiced Gold
Dark Rum
Parrot Bay
Lime Bite
Private Stock
Silver Spiced
Tattoo
100 Proof
Deluxe Dark
Long Island Iced Tea
Captain Morgan Original Spiced Gold & Cola
Aiheesta muualla

Captain Morganin viralliset sivut
Dark Christmas

| Dark Christmas Tarja Turunen |
| --- | --- | --- |

Studioalbumin tiedot
 Julkaistu: 10. marraskuuta 2023
 Kesto: 52.02
 Levy-yhtiö: earMUSIC
Listasijoitukset
  9.
Tarja Turusen muut julkaisut
| Best of: Living the Dream 2022 | Dark Christmas 2023 |   |
Singlet albumilta Dark Christmas
 ”Frosty the Snowman” Julkaistu: 31. lokakuuta 2023  ”Jingle Bells” Julkaistu: 3. marraskuuta 2023
Dark Christmas on Tarja Turusen joulualbumi, joka julkaistiin 10. marraskuuta 2023. Albumilta julkaistaan 12 musiikkivideota, yksi kutakin kappaletta kohden, sekä täyspitkä elokuva.
Kappaleet

The First Noel – 3.18
Frosty the Snowman – 3.07
Holy Night – 4.29
Dark Christmas – 4.35
Jingle Bell Rock – 3.52
White Christmas – 3.43
All I Want for Christmas Is You – 5.18
Wonderful Christmastime – 5.31
Last Christmas – 4.30
Jingle Bells – 4.33
Rudolph the Red-Nosed Reindeer – 4.19
Angels We Have Heard on High – 4.41
Arvostelut

Kaaoszine:
David Croft

David Croft toukokuussa 2011.
David Croft OBE (7. syyskuuta 1922 – 27. syyskuuta 2011 Portugali) oli brittiläinen televisiokäsikirjoittaja. Hän loi lukuisia tilannekomedioita, joiden joukossa ovat Ruutiukot, Are You Being Served?, Maanalainen armeija iskee jälleen ja Oh, Doctor Beeching!.
Croftin yhteistyökumppaneina olivat Jimmy Perry, Jeremy Lloyd ja Richard Spendlove. Hän ystävystyi 1950-luvulla säveltäjä Cyril Ornadelin kanssa ja muun muassa käsikirjoitti tämän säveltämiä musikaaleja. Hänestä ja Perrystä tehtiin Brittiläisen imperiumin ritarikunnan upseereja vuonna 1978.
Croft voitti Baftan 1971 ja oli useaan otteeseen ehdolla. Hänellä on vaimonsa kanssa seitsemän lasta.
Aiheesta muualla

David Croft Internet Movie Databasessa. (englanniksi)
Captain Jack

Frankie Gee ja Maloy (vuosien 1999–2000 kokoonpano).
Captain Jack on saksalainen eurodance-yhtye, jonka perustaja on tuottaja Udo Niebergall, joka myös omistaa Captain Jack -tavaramerkin.
Bändin esiintyvä miehistö on vaihtunut vuoden 1995 jälkeen viidesti. Yhtyeen tunnetuin mieskeulahahmo on toisen Captain Jack-evoluution komentaja Francisco Alejandro Gutierrez (Franky Gee), joka kuoli saatuaan aivoverenvuodon 22. lokakuuta 2005. Bändin nykyinen miesvokalisti on Bruce Lacy. Naisten nimiä eri evoluutioissa ovat olleet Liza Da Costa, Maloy, Illi Love, Sunny ja Sabine. Nykyinen naisvokalisti on newyorkilainen Michelle Stanley.
Uusi ilmestyminen

Single, Turkish Bazar, julkaistiin Saksassa 19. syyskuuta 2008 ja kokonainen albumi, Captain Jack Is Back, on luvassa kuukautta myöhemmin.
Alkuperäinen Captain Jack eli Franky Gee kuoli vuonna 2005 sairauskohtaukseen ja pitkään ounasteltiin, että bändi jatkaisi hänen Suomessakin esiintyneen poikansa Franky Gutierrez Jr.:n voimin. Captain Jackin keulakuvaksi haalittiin kuitenkin Yhdysvalloissa syntynyt Bruce Lacy, jonka aisaparina toimi vuoteen 2008 asti Jamie Lee. Nykyisin naisvokalistina on newyorkilainen Michelle Stanley.
Diskografia

The Mission (1996)
Operation Dance (1997)
The Captain’s Revenge (1999)
Top Secret (2001)
Party Warriors (2003)
Cafe Cubar (2004)
Music Instructor (2005)
Greatest hits (2005)
Captain Jack is Back (2008)
Best of acoustic (2010)
Back to the Dancefloor (2011)
The 90’s Mega Party (2013)
Aiheesta muualla

Kuvia tai muita tiedostoja aiheesta Captain Jack Wikimedia Commonsissa
Mauvilly

| Mauvilly |
| --- | --- |
 Neitsyt Marian syntymän kirkko
 vaakuna
 Mauvilly
 Koordinaatit: 47°42′30″N, 4°41′54″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Montbard
Pinta-ala:  
 – Kokonaispinta-ala:  15,3 km²
Korkeus:  325 m
Väkiluku (2018):  69 
 – Väestötiheys:  4 as./km²
Kunnan numero:  21396
Infobox OKVirheellinen NIMI-arvo: 
Mauvilly on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 35 kilometriä Montbardin kaupungista itään.
Château de Mauvilly
Kunnan keskustassa oleva Neitsyt Marian syntymän kirkko on rakennettu 1400-luvulla, ja sitä on muutettu sen jälkeen 1600- ja 1800-luvuilla. Linna Château de Mauvilly on alkujaan myös 1400-luvulta. Sen tilalle rakennettiin uusi linna 1700- ja 1800-luvuilla. Alkuperäisestä linnasta on jäljellä kaksi tornia ja vallihauta. Nykyään linna on majoituskäytössä.
Aiheesta muualla

Kuvia tai muita tiedostoja aiheesta Mauvilly Wikimedia Commonsissa
Mauzé-sur-le-Mignon

| Mauzé-sur-le-Mignon |
| --- | --- |
 Mauzén satamasta alkaa Mignonin kanava
 vaakuna
 Mauzé-sur-le-Mignon
 Koordinaatit: 46°11′46″N, 00°40′11″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Niort
Pinta-ala:  
 – Kokonaispinta-ala:  23,6 km²
Väkiluku (2016):  2 788
 – Väestötiheys:  118,0 as./km²
Postinumero:  79210
Infobox OKVirheellinen NIMI-arvo: 
Mauzé-sur-le-Mignon on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin pääkaupungin Niortin lounaispuolella. Kunnan pinta-ala on 23,6 neliökilometriä ja siellä on arviolta 2 788 asukasta (vuonna 2016).
Mauzé kuuluu Niortin kaupungin ympärille muodostuneeseen 45 kunnan taajamakuntaan Communauté d'agglomération du Niortais (CAN). Mauzén läpi kulkevat Mignonjoki sekä route nationale -tiet 11 ja 22.
Aiheesta muualla

Kuvia tai muita tiedostoja aiheesta Mauzé-sur-le-Mignon Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Mauzé-sur-le-Mignon
Käännös suomeksi
Mauzé-Thouarsais

| Mauzé-Thouarsais |
| --- | --- |
 Mauzé-Thouarsais’n kirkko
 Mauzé-Thouarsais
 Koordinaatit: 46°58′41″N, 00°16′33″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Bressuire
Pinta-ala:  
 – Kokonaispinta-ala:  49,5 km²
Väkiluku (2016):  2 176
 – Väestötiheys:  43,9 as./km²
Postinumero:  79100
Infobox OKVirheellinen NIMI-arvo: 
Mauzé-Thouarsais on Ranskan entinen kunta Deux-Sèvresin departementissa Uuden-Akvitanian hallintoalueella. Se liitettiin vuoden 2019 alussa Thouarsin kaupunkiin Missén ja Sainte-Radegonden kanssa. Kunnan pinta-ala oli 49,5 neliökilometriä ja vuonna 2016 siellä oli arviolta 2 176 asukasta.
Mauzé-Thouarsais sijaitsee 4 km Thouarsista länteen. Bressuireen on matkaa 22 km, Saumuriin 34 km ja Poitiers’hen 64 km. Kunnan kyliä ovat Soulbrois, Fontenay, La Capinière, Le Ruault, Villiers, Vibreuil, Juigny ja La Gouraudière.